Busi Mhlongo

Victoria Busisiwe Mhlongo ( 28 Phalane 1947 - 15 Seetebosigo 2010 ) o o neng a itsege ka leina la Busi Mhlongo e ne e le seopedi, sebini, le motlhami o a belegweng ko Inanda, kwa Natala, mo Afrika Borwa.

 Bophelo jwa Busi 
Busi o ne a tshwantshanya mefuta ya mmino e mentsi jaaka mbaqanga, maskandi, marabi, le mmino wa setso wa seZulu; a di tlhakanya le mmino wa segompieno jaaka jêzê, funk, punk le mminô wa rôkô, difela, rap, opera, mminô o o tlhôlêgang kwa Intia Bophirima wa moribô o o boteng, le mmino wa gotswa bokoneng jwa Afrika; a dira mmino o mo ntšha o o itumedisang. mmino wa gagwe o ne wa kgatlha lefatshe ka bophara, mme o ne o tshwere molaetsa oo maatla. O ne a simolla go dirisa Vickie jaaka leina la gagwe ka di 1960's pele a le fetolela go Busi Mhlongo. Busi o ne a le ngaka ya setso e tlhomamisitsweng, mme seo se ne se nale karolo mo mminong wa gagwe. Ka di 1970's, Busi o ne a fudugela kwa London, a dira mmino le baopedi ba bangwe ba ba kobilweng mo Afrika Borwa.jaaka Dudu Phukwana le Julia Bahula. Ka di 1980's, o ne a setse a opetse lefatshe ka bophara le baopedi ba bangwe jaaka Salif Keita. Mo tshimollogong ya di 1990, Busi o ne a simolla go ntsha mmino wa gagwe a le mong, rekorto ya gagwe ya ntlha a e taya Barbentu ka 1993, mme ka 1998 ntsha rekorto ya bobedi e teilweng Urban Zulu . Urban Zulu e ne ya ratiwa mo mafelong a farologaneng mo lefatsheng ka bophara, ebile e feditse dikgwedi mo mmepe wa Billboard wa mmino. O tswelletse pele a ntsha di rekorto tse dintsi jaaka Freedom (2003) le Amakholwa pele ga loso la gagwe ka Seetebosigo 2010 ka ntlha ya kankere ya matswele.

 Ditiro le mmino wa gagwe 
Busi o simollotse go bina le di khwaere le mekgatlho e farologaneng a santse a tsena sekolo. Mmino wa gawe wa utlwa ke mongwe yo o batlang dikitso o a dirang ko Galo Music, mme a fudugela kwa Gauteng, mme koo a ntsha pina e e bidiwang My Boy Lollipop ka 1963. Busi o ne a dira a le nosi, le mekgatlho e e farologaneng ya mmino wa jêzê, le metshameko ya mmino. Busi o dirile le diopedi tse di farologaneng jaaka Hugh Masekela, Dr Phillip Tabane, Mabe Thobejane, le ba bangwe. Ka ngwaga wa 2000, Busi o ne a neiwa ditlotla tse tharo ko FNB South African Music Awards tsa seopedi sa basadi se se gaisang, mmino wa segompieno o o gaisang le rekorto ya pop e gaisang.

 Botshelo jwa gagwe 
Mhlongo o goletse mo lelapeng le le ratang mmino kwa motseng wa dithaba wa Ohlange. O ne a nyalwa ke moletsi wa meropa Early Mabuza, mme moragonyana ba ne ba nna le ngwana wa mosetsana.Ka ntlha ya go lelekwa ga ga Mhlongo, o ne a sa kgone go godisa morwadie kgotsa go nna teng kwa phitlhong ya monna wa gagwe, yo loso lwa gagwe lo bakilweng ke polao.

 Metswedi